**Εισήγηση στην ολομέλεια της διοίκησης της Ομοσπονδίας**

**στις 24 ΑΠΡΙΛΗ 2020**

Συνάδελφοι,

Είναι μια συνεδρίαση σε ειδικές συνθήκες, που επιβάλλεται να την κάνουμε.

Έχοντας μπροστά μας την οργάνωση της μάχης, έχοντας μπροστά τις 28 Απρίλη και την Πρωτομαγιά, θα τιμήσουμε την πρωτομαγιά όπως της πρέπει, όπως κάνουμε πάντα με κινητοποιήσεις, με εκδηλώσεις. Αυτό που έχει σημασία μέσα σ’ αυτή την κατάσταση της πανδημίας έχουν ειπωθεί πάρα πολλά και εμείς έχουμε τοποθετηθεί και όλα τα συνδικάτα του ταξικού συνδικαλιστικού κινήματος και το ΠΑΜΕ έχουν βγάλει ανακοινώσεις, έχουν ενεργοποιηθεί πάρα πολλά σωματεία και οικοδομικά – δασεργατών είναι μια καλή παρέμβαση. Αλλά πρέπει να ξεχωρίσουμε μέσα σ’ αυτά τα ζητήματα της πανδημίας τρία ζητήματα.

**Πρώτον:** Η εμφάνιση της πανδημίας είναι μία ακόμη απόδειξη πολύ μεγάλη και ζωντανή απόδειξη ότι ο καπιταλισμός αυτό το σύστημα της βαρβαρότητας, αυτό το σύστημα που εξυπηρετεί τα συμφέροντα των λίγων αφήνει το λαό, την εργατική τάξη ανοχύρωτουςμπροστά σε μεγάλα προβλήματα, τους δημιουργεί αδιέξοδο, οξύνει τα προβλήματα.Αυτό που γίνεται με τις ελλείψεις στα νοσοκομεία, δεν είναι κάτι διαφορετικό από αυτό που συμβαίνει σ’ όλη τη ζωή μας. Ελλείμματα έχουμε και στα εργασιακά δικαιώματα, ελλείμματα έχουμε και στο μεροκάματο και στην ασφάλιση. Ο καπιταλισμός αυτά δημιουργεί και πρέπει να κατανοηθεί βαθιά αυτό και πρέπει να βοηθήσουμε εμείς σε αυτό τους εργάτες, έτσι ώστε να οργανώσουμε την πάλη για να υπερασπιστούμε τη ζωή μας, αλλά να δείχνουμε να δυναμώνει και ποια είναι η προοπτική και μιας και βρισκόμαστε μπροστά από την εργατική πρωτομαγιά, η προοπτική είναι μία δεν υπάρχει άλλη η κατάργηση της εκμετάλλευσης ανθρώπου από άνθρωπο. Η οργάνωση της κοινωνίας που το πάνω χέρι θα έχει η εργατική τάξη με τους συμμάχους της.

**Δεύτερον:** Από την πανδημία το συμπέρασμα που πρέπει να βγει είναι ότι αξιοποιείται και αυτό εμείς το βλέπουμε καθαρά, περισσότερο καθαρά το βλέπει και ένα κομμάτι του κόσμου που δεν είναι και μικρό και θα αρχίσει να γίνεται και ποιο μεγάλο, χρησιμοποιείται για ένταση της αντεργατικής επίθεσης. Οι ΠΝΠ δείχνουν τι γίνεται, ο ΣΕΒ έχει ξεκινήσει αιτήματα για ευελιξία, στην αναστολή των συμβάσεων και μετά την κρίση αυτής της πανδημίας του Κορωναϊού που σημαίνει απολύσεις. Η κυβέρνηση λύνει και δένει προς όφελος του κεφαλαίου ακόμα και αυτό η γύρα που γίνεται με τα δισεκατομμύρια που πηγαίνουν στον κουβά του μεγάλου κεφαλαίου και μένουν κάτι λίγα ψίχουλα για τους εργαζόμενους. Είναι μια απόδειξη του χαρακτήρα των μέτρων που υλοποιούνται και προς όφελος για ποιόν παίρνονται τα μέτρα.

**Τρίτον:** Βασικό συμπέρασμα που πρέπει να βγει από αυτή την περίοδο είναι ότι εμείς καταλαβαίνουμε, και το καταλαβαίνει και ένας κόσμος και εσείς θα το έχετε διαπιστώσει, επικοινωνούν πολλοί συνάδελφοι. Η οργάνωση της συσπείρωσης στην ομοσπονδία και στα συνδικάτα με αυτό το ταξικό πλαίσιο που έχουμε το ταξικό περιεχόμενο είναι ο δρόμος, είναι το δίχτυ προστασίας για τους εργαζομένους, είναι οδηγός δράσης και αντεπίθεσης γιατί δεν μπορούμε να μιλάμε μόνο για άμυνα αλλά και την αντεπίθεση με επίκεντρο τις μεγάλες ανάγκες της εργατικής τάξης, των φτωχών λαϊκών στρωμάτων. Και το παράδειγμα της οργάνωσης, αυτό που λέμε η οργάνωση η κινητοποίηση φάνηκε ξεκάθαρα και δεν το λέμε για να ευλογήσουμε τα γένια μας αλλά γιατί έτσι είναι, φάνηκε ξεκάθαρα σ’ αυτό το ζήτημα με τη διεκδίκηση των 800 ευρώ, που δεν αλλάζει την κατάσταση και τη φτώχεια των εργαζομένων αλλά είναι μια σημαντική κατάκτηση για την ανακούφιση τους.

Συνάδελφοι,

Αν εμείς μέναμε σε αυτά τα κόλπα τα κυβερνητικά που κάνανε οι κυβερνώντες στην αρχή ότι το παίρνουν το 800αρι οι οικοδόμοι και στην πραγματικότητα το έπαιρνε ένα μικρό μέρος των οικοδόμων, αν εμείς μέναμε εκεί σήμερα θα συζητούσαμε αλλιώς και αλλιώς θα ήταν και οι διαθέσεις μέσα στους οικοδόμους. Αντιθέτως επειδή δε συμβιβαστήκαμε, επειδή ξέρουμε με ποιους έχουμε να κάνουμε ακόμα και τώρα ξέρουμε ότι μπορεί να μας βάλουν τρικλοποδιά με τον έναν ή τον άλλον τρόπο και ότι δεν υπάρχει κανένας από αυτούς που θα μας κάνει χατίρι, αντιθέτως εμείς με τον αγώνα μας πρέπει να το επιβάλλουμε.

Αυτό λοιπόν είναι το μεγαλύτερο παράδειγμα η οργάνωση, η διεκδίκηση που πετύχαμε να μπορούν ακόμη αρκετές χιλιάδες παραπάνω οικοδόμοι να μπορούν να πάρουν αυτό το επίδομα των 800 ευρώ και συνεχίζουμε και είναι και αρκετοί αυτοί που μένουν απέξω από το δικαίωμα του επιδόματος. Είναι οι οικοδόμοι που δούλευαν στα κοινωφελή προγράμματα, οι άνεργοι. Μιλάμε με άνεργους αλλά όλοι καταλαβαίνουν, και καταλαβαίνουν πολύ καλύτερα από ότι χθες, ότι η ομοσπονδία μας, τα συνδικάτα μας είναι μια δύναμη κρούσης, ένα αποκούμπι, ένα όπλο στα χέρια των εργαζομένων. Δεν είναι τυχαίο συνάδελφοι, και μπορούν να το επιβεβαιώσουν όσοι συνάδελφοι πηγαίνουν μέσα στους χώρους δουλειάς ότι ξεκινάμε και έρχονται οικοδόμοι να δώσουν ενίσχυση στο συνδικάτο, στην ομοσπονδία να στηρίξουνε όχι μόνο οικονομικά όπως μπορούνε να κινητοποιούνται και αυτό είναι ένα πεδίο για μας να δυναμώσουν οι δεσμοί με τους οικοδόμους σε όλα τα επίπεδα, να ανεβαίνει και το επίπεδο της πολιτικής συνείδησης να καταλαβαίνει ο άλλος ότι χρειάζονται και βαθιές αλλαγές και σύγκρουση με το κεφάλαιο.

Μπροστά μας έχουμε συνάδελφοι την πρωτομαγιά, σύνθημα στην πρωτομαγιά είναι **«να μην πληρώσει ξανά ο λαός ορατός εχθρός είναι ο καπιταλισμός»** είναι πάρα πολύ σωστό σύνθημα και συμπυκνώνει όλη την ουσία της σημερινής κατάστασης. Το ερώτημα σοσιαλισμός η βαρβαρότητα αυτό πρέπει να κατανοηθεί από τους εργάτες. Υπάρχει ένα παράδειγμα για να δείτε ότι δεν είμαστε μόνο εμείς που κουβεντιάζουμε ότι η εργατική τάξη ενόψει της πρωτομαγιάς πρέπει να δώσει περισσότερη δύναμη για να ενισχύσει το δρόμο για την ιστορική της αποστολή να καταργήσει την καπιταλιστική εκμετάλλευση.

Συνάδελφοι,

Σε μία πόλη της Αμερικής πήγανε και γράψανε σε ένα κρατικό κτίριο ότι ο πραγματικός ιός είναι ο καπιταλισμός και αν τώρα τα γράφουν αυτά στη μητρόπολη του καπιταλισμού δείχνει ότι υπάρχει και εκεί η σπίθα, στη μητρόπολη του καπιταλισμού που έχουν κατεξευτελιστεί σαν σύστημα που βγάζουν τα αντίσκηνα έξω στα πάρκινγκ και λένε ότι είναι νοσοκομεία ή στην Αγγλία που φοράνε τις σακούλες των σκουπιδιών ανάποδα και λένε ότι έχουν στολές ενάντια στον Κορωναϊό είναι πολύ σημαντικό αυτό εμείς να ρίξουμε νερό, να δυναμώσουμε αυτήν την προοπτική να γίνει ένα όπλο στα χέρια μας.

Έχουμε μπροστά την πρωτομαγιά. Πριν έχουμε μια πολύ σημαντική μέρα στις 28 Απρίλη που έχουμε αποφασίσει όχι μόνο η ομοσπονδία μας και τα συνδικάτα, αλλά και άλλες ομοσπονδίες γενικά το ταξικό συνδικαλιστικό κίνημα που συσπειρώνεται στο ΠΑΜΕ να είναι μέρα πανελλαδικής δράσης, που θα ενημερώσουμε κηρύσσοντας όπου μπορούμε και υπάρχουν εδώ παραδείγματα στάσεις εργασίας στους μεγάλους χώρους δουλειάς που συνεχίζουν να δουλεύουν, υπάρχουν προβλήματα. Για να ενημερώσουμε τους εργαζόμενους για την κατάσταση, για να τους πούμε ότι πρέπει να βγούμε μαζί στους δρόμους για να παλέψουμε για την κατάργηση ΠΝΠ αυτά που λέει και απαιτεί ο ΣΕΒ, ότι η επόμενη μέρα θα είναι αντεργατική και αυτό δε γίνεται να το αποφύγεις ή να το βγάλεις από το κάδρο χωρίς αγώνα. Εδώ πρέπει να βγουν οι οικοδόμοι μπροστά στον αγώνα. Έχουν πάρει ήδη συνδικάτα αποφάσεις για στάσεις εργασίας στην Αθήνα στη Θεσσαλονίκη και στην Πάτρα, αυτές οι αποφάσεις πρέπει να πυκνώσουν και να δημοσιευτούν από τώρα. Επίσης μπορούν να ληφθούν εκείνη τη μέρα και άλλες πρωτοβουλίες όπου δεν έχουμε κάποιον μεγάλο χώρο δουλειάς, μπορούμε να βγάλουμε μια ντουντούκα και να λέει συνθήματα για την πρωτομαγιά.

Μπορούμε να πάμε σε μία υπηρεσία και να διεκδικήσουμε και να τους πούμε και για τα 800 ευρώ και να ενταχθούν και όλοι οι οικοδόμοι. Το κύριο είναι να κάνουμε στάσεις εργασίας στους χώρους δουλειάς με όλους τους τρόπους, έτσι ώστε να φτάσουμε στην απεργία της πρωτομαγιάς και να τιμήσουμε αυτή τη μέρα που είναι μέρα δικιά μας με ανάλογο τρόπο, όπως της αρμόζει. Και για να τιμήσουμε την πρωτομαγιά με ανάλογο τρόπο και για να πετύχει η ημέρα πανελλαδικής δράσης Τρίτη 28 Απρίλη, πρέπει αυτό να το σχεδιάσουμε, να το καταμερίσουμε σε όλα τα μέλη του διοικητικού συμβουλίου για να το κάνουμε πράξη τις ημέρες που απομένουν.